ຕອນບ່າຍຂອງວັນທີ 18/05/2019 ຜ່ານມາທີ່ຫ້ອງປະຊຸມ ທະນາຄານສົ່ງເສີມກະສິກຳ ສາຂາສະຫວັນ ນະເຂດ ໄດ້ເປີດກອງປະຊຸມບັ້ນດຳເນີນຊີວິດການເມືອງໂດຍການເປັນປະທານ ຂອງ ສະຫາຍ ວົງພະຈັນ ແສງສຸວັນ ເລ ຂາຄະນະພັກຮາກຖານ ທະນາຄານ ແຫ່ງ ສປປ ລາວ ສາຂາສະຫວັນນະເຂດ. ມີແຂກເຂົ້າຮ່ວມຈາກ ຄະນະຈັດຕັ້ງ ແຂວງ, ຄະນະກວດກາພັກແຂວງ, ລວມທັງໝົດ 29 ສະຫາຍ ຍິງ 11 ສະຫາຍ, ສະມາຊິກສຳຮອງ 4 ສະຫາຍ. ໃນນັ້ນ ສະຫາຍ ອິນປັນ ໄຊຍະປັນຍາ ເລຂາໜ່ວຍພັກ, ຫົວໜ້າສາຂາ ທສກ ສະຫວັນນະເຂດ ໄດ້ລາຍງານກ່ຽວກັບໂຄງຮ່າງ ການຈັດຕັ້ງພາຍໃນຫນ່ວຍພັກ, ຜ່ານມາດຖານເງື່ອນໄຂຂອງຄະນະພັກຊຸດໃໝ່, ການດຳເນີນຊີວິດການເມືອງພາຍໃນ ໜ່ວຍພັກ ທສກ ໂດຍແບ່ງເປັນ 3 ຈຸ ເຊິ່ງໄດ້ເນັ້ນໜັກການສຳຫຼວດກວດກາ ຂອງສະມາຊິກພັກທຸກສະຫາຍ, ທາງ ດ້ານການເມືອງແນວຄິດ, ແບບແຜນດຳລົງຊີວິດ, ການປະຕິບັດໜ້າທີ່ວຽກງານທີ່ຖືກມອບໝາຍ ແລະ ແບບແຜນການ ດຳລົງຊີວິດ. ໃນກອງປະຊຸມໄດ້ຜ່ານບົດສຳຫຼວດຂອງສະມາຊິກພັກ ແລະ ປ່ອນບັດທາບທາມຢັ່ງຫາງສຽງເພື່ອຄັດສັນ ບຸກຄະລາກອນທີ່ຈະປະກອບເຂົ້າໃນໂຄງປະກອບຂັ້ນໜ່ວຍພັກ ແລ້ວລາຍງານຜົນຂອງການປ່ອນບັດໃຫ້ແກ່ຂັ້ນເທິງຄົ້ນ ຄວ້າພິຈາລະນາຕໍ່ໄປ. ໃນຕອນທ້າຍກອງປະຊຸມ ສະຫາຍ ວົງພະຈັນ ໄດ້ມີຄຳເຫັນໂອ້ລົມຕໍ່ກອງປະຊຸມໂດຍສະຫາຍ ໄດ້ແນະນຳການກະກຽມຄວາມພ້ອມໃນການເປີດກອງປະຊຸມໃຫຍ່ຂອງ ທສກ ສາຂາສະຫວັນນະເຂດ ບັນຍາກາດກອງ ປະຊຸມໄດ້ເປັນໄປຢ່າງຟົດຟື້ນ ແລະ ກອງປະຊຸມໄດ້ປິດລົງດ້ວຍຜົນສຳເລັດລົງອັນຈົບງາມ ໃນວັນດຽວກັນ.
ຕອນເຊົ້າຂອງວັນທີ 18/05/2019 ຜ່ານມາທີ່ຫ້ອງປະຊຸມ ທະນາຄານແຫ່ງ ສປປ ລາວ ສາຂາສະຫວັນນະເຂດ ໄດ້ເປີດກອງປະຊຸມເຊື່ອມຊຶມເອກະສານເພື່ອກະກຽມເປີດກອງປະຊຸມໃຫຍ່ຂອງ 5 ຫນ່ວຍພັກທີ່ຂື້ນກັບຄະນະພັກ ຮາກຖານ ທະນາຄານ ແຫ່ງ ສປປ ລາວ ສາຂາແຂວງ ສະຫວັນນະເຂດ ໂດຍການເປັນປະທານ ຂອງ ສະຫາຍ ວົງພະຈັນ ແສງສຸວັນ ເລຂາຄະນະພັກຮາກຖານ ທະນາຄານ ແຫ່ງ ສປປ ລາວ ສາຂາສະຫວັນນະເຂດ. ມີແຂກເຂົ້າຮ່ວມຈາກຄະ ນະກວດກາພັກແຂວງ, ຄະນະຈັດຕັ້ງແຂວງ, ຄະນະໂຄສະນາອົບຮົມແຂວງ, ແລະ ບັນດາ 4 ທະນາຄານທຸລະກິດລັດ ສາຂາສະຫວັນນະເຂດ ເຂົ້າຮ່ວມຄື: ທະນາຄານສົ່ງເສີມກະສິກຳ, ທະນາຄານ ການຄ້າຕ່າງປະເທດລາວ ມະຫາຊົນ, ທະນາຄານພັດທະນາລາວ ແລະ ທະນາຄານນະໂຍບາຍ. ພາຍໃນກອງປະຊຸມໄດ້ເນັ້ນໜັກການເສີມຂະຫຍາຍມູນເຊື້ອ ແລະ ຄວາມຮັກສາມັກຄີພາຍໃນ, ຍົກສູງຄວາມສາມາດນຳພາ ແລະ ຄວາມເປັນແບບຢ່າງນຳພາຂອງພັກ, ຕັ້ງໜ້າຝຶກຝົນ ຄຸນທາດການເມືອງ ແລະ ຄຸນສົມບັດສິນທຳປະຕິວັດ ກອງປະຊຸມໄດ້ດຳເນີນໄປເປັນເວລາເຄິ່ງວັນ ແລະ ປິດລົງດ້ວຍ ຜົນສຳເລັດລົງອັນຈົບງາມ..